text: жақып бірлікұлы мырзаханов ғалым, тарих ғылымдарының докторы (1982). 1958 жылы шыңжаң институтының тарих және география факултетін бітірген. қытай ғ.а-на қарасты шыңжаң қоғамдық ғылымдар академиясында ғылыми қызметкер (1959 79), ұлттар зерттеу институтының бөлім меңгерушісі (1979 84), шыңжаң қоғамдық ғылымдар академиясының вице-президенті (1986 2001), шыңжаң және қытай мемлекеттік деңгейдегі гуманитарлық ғылыми-зерттеу қоғамдары мен төрағасының орынбасары, бас хатшысы қызметтерін атқарды. қхр шөар халық құрылтайы тұрақты комитетінің мүшесі (2000 жылдан). оның қазақ халқының тарихы мен этнографиясын зерттеуге арналған ғылыми еңбектері қытайдағы үздік ғылыми жетістіктер ретінде бағаланды. мырзаханов көлемді томдық “қазақ әдебиеті тарихы” (үрімші, 1996 жылы 1-т.,), “қазақ мәдениетінің айдыны” (үрімші, 2001, 1-т.), 24 кітаптан тұратын “қазақ тарихындағы әйгілі адамдар” (2000 жылдан, пекин), томдық “жұңго қытай қазаққа қатысты деректер” (пекин, 1999, 2001, 1, 2-т.) сияқты ғылыми еңбектерді жазуды ұйымдастырды және оған өзі бас редактор болды. оның “арман асуында” (үрімші, 1979) атты тарихи романы, “таңқурай” (пекин, 1984), “дала гүлі” (үрімші, 1984), тағы басқа көркем шығармалары бар.